Maxset Ótemuratov

Maxset Ótemuratov (tolıq atı Ótemuratov Maxsetbay Kewlimjaevich, 1978-jıl 14-iyun, Nókis rayonı) — Ózbekstan hám Qaraqalpaqstan xalıq artisti.
«Nihal» sıylıǵınıń laureatı (2001), Qaraqalpaqstanda xızmet kórsetken artist (2005), Ózbekstanda xızmet kórsetken artist (2011).

 Ómirbayanı 
Maxset Kewlimjaevich Ótemuratov - 1978-jıl 14-iyunda Nókis rayonı Aqmanǵıt awılında ápiwayı shańaraqta tuwılǵan.

Ákesi: Ótemuratov Kewlimjay, 1940-jıl 21-mart

Anası : Óemuratova Aqsulıw, 1946-jıl 8-mart

1985-jılda ol Frunze atındaǵı 1-orta
mekepke barıp, 1990-jıldan Berdaq atındaǵı 21-orta mektepte oqıwdı dawam ettiredi. Soń 1995-jılda onı tabıslı tamamlaǵan.

1996-jılda Ájiniyaz atındaǵı Nókis mámleketlik pedagogika institutınıń dene tárbiyası fakultetine oqıwǵa kiredi.

1996—1997-jıllarda "Turan" komandasınıń basshısı etip saylanǵan. Sol jıldan baslap ol óz jumısın baslaydı.

1996-jılda marhum Zamira Xojanazarova yadına arnalǵan jarısta 3-orındı iyeleydi. Onda eń húrmetli oqıtıwshılar itibarın tartıp úlken saxnaǵa shıǵadı.

1999-jılda universitetti tabıslı tamamlap, intalı balalar menen islew bóliminde metodist sıpatında jumıs baslaydı.

2000-jılda Qaraqalpaqstan táriyxında birinshi ret "Turan" jámááti "Quwnaqlar hám ziyrekler" tańlawınıń Respublika basqıshında jeńimpaz bolıp, altın kubokti qolǵa kirgizedi.

Maxset Ótemuratov Qaraqalpaqstan Respublikası Joqarı Keńesiniń eń húrmetli diplomına iye boladı.

 Sıylıqları 

 1996-jıl — marhum Zamira Xojanazarova yadına arnalǵan jarısta 3-orın iyesi
 2001-jıl — "Nihál" mámleketlik sıylıǵınıń laureatı
 2004-jıl — "Ózbekstan — meniń Watanım" tańlawınıń Respublika basqıshı jeńimpazı 
 Joqarǵı Keńes máslahátshisi Musa Tájetdinovich Erniyazovtıń qararına muwapıq "Qaraqalpaqstanda xızmet kórsetken artist" ataǵı
 2011-jıl — "Ózbekstanda xızmet kórsetken artist" ataǵı

 Konsertleri 

 2000-jıl 24-may — Berdaq atındaǵı Respublika muzıka teatrı
 2001-jıl 23-oktyabr — "Amfiteatr"
 2004-jıl 20—23-yanvar — Berdaq atındaǵı kinoteatr 
 2008-jıl 14-15-16-aprel kúnleri — "Men elimniń ashıǵıman", Qaraqalpaqstan muzıka teatrı
 2010-jıl 5-sentyabr — "Amfiteatr", "Ǵazlardıń qanatında"
 2013-jıl — "Xalqım menen maqtanaman" Berdaq atındaǵı Qaraqalpaq mámleketlik muzıka teatrı
 2016-jıl 1—7-mart kúnleri "Anam-aw", Berdaq atındaǵı Qaraqalpaq mámleketlik muzıka teatrı
 2021-jıl 2—6-aprel kúnleri "Saǵındım", Berdaq atındaǵı Qaraqalpaq mámleketlik muzıka teatrı

 Diskografiya 
Qosıqtıń atı Shıǵıw sáneleri1Kel, Gúlim01.11.20192Bir sóz05.06.2019 3Biri senseń, biri men07.08.2019 4Kel baǵlarıma02.10.20185Gúlimseń09.11.20196Úlken úy02.04.20197Gúlim08.06.20228Yar-yar14.02.2022 

 Derekler 

Kategoriya:Pop-qosıqshılar
Kategoriya:Ózbekstanda xızmet kórsetken artistler
Kategoriya:Qaraqalpaqstanda xızmet kórsetken artistler
Kategoriya:Qosıqshılar
Kategoriya:Qaraqalpaq qosıqshıları
Kategoriya:Nókis rayonında tuwılǵanlar